Garliavos I tvenkinys (10050360)
Garliavos I tvenkinys – tvenkinys Lietuvoje, Kauno rajone, Garliavos miesto rytiniame pakraštyje. Sudarytas užtvenkus Maišio upelį (Jiesios intakas) 1,33 km nuo jo žiočių. Tvenkinio ilgis iš šiaurės vakarų į pietryčius – 1,01 km, plotis – iki 0,11 km. Altitudė 58 m. Krantai daugiausia aukšti, apaugę medžiais ir krūmynais. Aplinkui plyti pievos. Priešsroviui už 0,22 km telkšo Garliavos II tvenkinys. Šalia tvenkinio įsikūrę kaimai: Budriai, Ražiškiai.